Ompeluseurat: Farkkujen paikkaus ja taskupussien korjaus & taide-esitys
2026-03-11 13:00 - 17:30 (Europe/Helsinki) | Kuopion museon monitoimi- ja työpajatila, Museokatu 1, Kuopio, 70100, Suomi
Ke 11.3. klo 13–17.30 OMPELUSEURAT: Farkkujen paikkaus ja taskupussien korjaus & taide-esitys
Kuopion museon monitoimitila, vapaa pääsy
Maaliskuussa on taas aika korjata lempifarkkujen polvet ja kuluneet haarat. Vaihdetaan revenneeseen taskupussiin uusi pohja tai paikataan pienet reijät ja vahvistetaan kulumakohdat. Korjauspajan farkkupaloista löytyy paikkauksiin värivaihtoehtoja ja sekä joustavaa että perinteistä farkkua.
Voit tulla teemasta riippumatta kysymään neuvoa kaikenlaisten korjaustöiden kanssa. Korjausaktiivit neuvovat korjaamisen alkuun.
Pajaan saa tulla ilman ennakkoilmoittautumista oman aikataulun mukaan. Paikan päällä on ompelukoneita, parsintalankoja, neuloja ym. välineitä. Voit tuoda käyttöön ja kiertoon myös omia pieniä lankakerän loppuja.
Taide-esityksen aika on klo 17.00. Korjaaminen saa jatkua esityksen aikana. Tällekin kerralle ilmaantuu meille taiteilija esittämään elävää taidetta. Ehkä korjatuissa farkuissa?
Tapahtumassa on esillä pieni näyttely korjausteemaan liittyviä kirjoja. Kuopion kaupunginkirjaston koostaman vinkkilistan avulla kirjastosta voi lainata lisää kutakin aihetta käsittelevää kirjallisuutta.
Yhteistyössä Jätekukko, Kuopion museo, Kuopion kaupunginkirjasto, Elävä säätiö, Taika ja ITAK.
Ohjelmamuutokset ja täydennykset mahdollisia.
Lisätietoja Ompeluseurojen Instagramista.
———————————————
Kevään 2026 koko ohjelma:
Korjauspaja avoinna klo 13-17.30, esitysaika pääsääntöisesti klo 17.00
Paikka: Kuopion museon monitoimitila (Museokatu 1), vapaa pääsy
Ke 7.1. Parsintapaja & Outi Markkula ja sello
Ke 4.2. Korjataan alusvaatteita & taiteilija
Ke 11.3. Farkkujen paikkaus ja taskupussien korjaus & taiteilija
Ke 8.4. Pehmolelujen korjaaminen & taiteilija
Ke 6.5. Kesävaatteiden korjaaminen & taiteilija
Ohjelmamuutokset ja täydennykset mahdollisia.
Teemasta riippumatta voit tulla kaikenlaisten korjaustöiden kanssa. Korjausaktiivit neuvovat korjaamisen alkuun.
Pajaan saa tulla ilman ennakkoilmoittautumista oman aikataulun mukaan. Paikan päältä löytyy ompelukoneita ja paikkakankaita, lankoja ym. sekä käyttöön korjattavaa. Voit tuoda käyttöön ja kiertoon myös omia materiaaleja.
Korjataan mitä pystytään. Korjataan tämä!
Korjataan tämä elämä kestäväksi elämäksi.
